 J: Magaalo kasta oo adduunka ku taalla marka laga reebo dowlad dadaalkeeda waxay nabadda ku sugaan waa midda horee rabitaanka ay iyagu rabaan nabadda, waa midda labaade hubka xitaa hadday haystaan sida dadka Mareykanka ah aan waddada lala marin ee guryaha la dhigto si ay isugu difaacaan, waa midda kale sharciga oo loo hoggaansamo, illaa iyo hadda Xamar intaas midna kama hayno, sharci loo hoggaansami maayo, hubka la dhigi maayo oo xitaa hubka la wato iyo kan dowladdu haysato waxaa badan kan ganacsatada iyo hoggaamiye kooxeedyadu haystaan, xitaa haddaan lagu dagaallamayn qatartiisa ayuu leeyahay hub magaalada maraya, sidaad la socotaan waxaa yimaada isku dhacyo maleeshiyo ka amar qaadata qabqable ay kiciyaan ama siyaalo kale u dhaca sida burcad ama tuugo, nabadgelyo xumida Xamar ka jirta waxaa sabab u ah hubkaas tirade badan ee meel kasta yaalla ee gacanta ugu jira dadka rayidka ah, haddii marka shacabku iskiis u garan waayo waxaa lagama maarmaan ah dowladda ku meel gaarka inay gacan ka hesho beesha caalamka si hubka Soomaalida looga dhigo, taasoo aan ku rajo weynahay in beesha caalamku ay aqbali doonto oo ciidamo la shaqeeya ciidamada dowladda ku meel gaarka ay imaan doonaan dalkaan si hubka looga dhigo Soomaalida, Xamar keliya maahane Soomaaliya oo dhan. 